Iepirkuma komisijas sniegtā atbilde uz ieinteresētā piegādātāja
jautājumu atklātā konkursā
“Traktora ar aprīkojumu, piekabes-cisternas un piekabes iegāde”
(identifikācijas Nr. VALIC 2026/054/2N-P-AK)

Jautājums:
Pretendentam, ir spēkā esoša Valsts tehniskās uzraudzības aģentūras (turpmāk - VTUA) izsniegta transportlīdzekļu tirdzniecības vietas reģistrācijas apliecība saskaņā ar Ministru kabineta 2007. gada 18. decembra noteikumiem Nr. 897 „Noteikumi par traktortehnikas, tās piekabju un numurēto agregātu tirdzniecības vietas reģistrācijas kārtību un tirdzniecības prasībām, kā arī tirdzniecības valsts reģistrācijas numura zīmju izmantošanas kārtību”.
Ārvalstu Pretendentam iesniedzot piedāvājumu, vai jābūt arī reģistrētām VTUA? Vai tiks pieņemta reģistrācija attiecīgajā valsts esošā ekvivalentā reģistrā?

Atbilde:
Prasība par komersanta tirdzniecības vietas reģistrāciju Valsts tehniskās uzraudzības aģentūrā (turpmāk – VTUA) ir iekļauta atklāta konkursa nolikumā, lai nodrošinātu piegādātāja kapacitāti, pārbaudāmību un pakalpojuma kvalitāti.
Tirdzniecības vietas reģistrācija pati par sevi nav traktortehnikas tirdzniecības licence, taču tā apliecina, ka komersants:
•	ir VTUA uzraudzībā un atbilst MK noteikumu Nr. 897 prasībām par tirdzniecības vietas ierīkošanu;
•	var saņemt un izmantot tirdzniecības numura zīmes, kas ļauj nodrošināt tehnikas demonstrāciju, testa braucienus un tehnikas pārvietošanu pa ceļu pirms reģistrācijas;
•	nodrošina pārbaudāmu infrastruktūru, kas atbilst traktortehnikas tirdzniecības vietai noteiktajām prasībām;
•	ir stabils un pārbaudāms tirgus dalībnieks, kas samazina iepirkuma izpildes riskus;
Šī prasība ir iekļauta atklāta konkursa nolikumā kā kvalitātes un riska vadības kritērijs, lai nodrošinātu, ka piegādātājs spēj pilnvērtīgi izpildīt līguma saistības, tai skaitā nodrošināt tehnikas demonstrāciju, piegādi, reģistrāciju un tehnisko atbalstu.
Tirdzniecības vietas reģistrācija VTUA ir papildu garantija Pasūtītājam, ka komersants darbojas atbilstoši nozares prasībām un ir VTUA redzeslokā, kas būtiski mazina risku par nepiegādi, neatbilstošu tehniku vai nepietiekamu tehnisko nodrošinājumu.
Atklāta konkursa nolikuma 1. pielikumā “Tehniskās specifikācijas” un 2. pielikumā “Līguma projekts” ir paredzēts, ka traktortehnikas reģistrāciju VTUA, sedzot visus ar reģistrāciju saistītos izdevumus un nostiprinot īpašumtiesības uz Pasūtītāja vārda, veic Piegādātājs. 
Papildus norādām, ka VTUA tirdzniecības vietu reģistrā tiek reģistrēti tikai Latvijā reģistrēti komersanti. Ārvalstu komersanti VTUA reģistrā netiek reģistrēti, jo reģistrācija ir paredzēta tikai Latvijas Republikā reģistrētām juridiskajām personām. 
Ņemot vērā augstāk minētos apsvērumus ārvalsts tirdzniecības atļauja netiks pieņemta, jo tai nav pasūtītājam pilnībā nepieciešamā ekvivalentā pielietojuma, salīdzinot ar VTUA izsniegtu atļauju. Pateicamies par Jūsu ieinteresētību un sadarbību.

Iepirkuma komisijas sniegtās atbildes ir neatņemama atklāta konkursa “Traktora ar aprīkojumu, piekabes-cisternas un piekabes iegāde”, identifikācijas Nr. VALIC 2026/054/2N-P-AK, sastāvdaļa un ir saistoša visiem pretendentiem.
